《赠会稽刘世儒》
明代·宋登春

刘生多气岸，负剑远行游。落日三湘酒，烟花七贵楼。

右军白羽扇，季子黑貂裘。我亦淮南客，因逢桂树留。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。